
   REPUBLIKA HRVATSKA
ZAGREBAČKA ŽUPANIJA
OPĆINA STUPNIK
OPĆINSKO VIJEĆE
                              


                                                                                                                  NACRT PRIJEDLOGA

        Na temelju članka 66. Zakona o gospodarenju otpadom („Narodne novine“ broj  84/2 i 142/23) i članka 16. Statuta Općine Stupnik (“Glasnik Zagrebačke županije“ broj  3/18, 7/20, 9/21, 39/21 – pročišćeni tekst i 30/25), Općinsko vijeće Općine Stupnik na svojoj ________ sjednici održanoj dana _______________ godine, donosi



IV. Odluku
o izmjenama Odluke o načinu pružanja javne usluge sakupljanja
komunalnog otpada na području Općine Stupnik


Članak 1.

U Odluci o načinu pružanja javne usluge sakupljanja komunalnog otpada na području Općine Stupnik („Glasnik Zagrebačke županije“ broj 4/22, 30/22, 40/22 i 5/24 - dalje u tekstu: Odluka ) u  članku 20. stavku 3. Tablica 1.  mijenja se i glasi:


„Tablica 1.
	Kategorija korisnika usluge
	Cijena obvezne minimalne javne usluge 

	Kućanstvo
	26,10 eura

	Nije kućanstvo
	33,90 eura



U cijenu usluge uključen je PDV od 13%.
 

 U članku 20. Odluke  stavci 7. i 8. mijenjaju se i glase:


„(7) Korisniku kategorije kućanstvo, kao i korisniku kategorije korisnika koji nije kućanstvo, a koji kompostira biootpad u vlastitom komposteru, cijena obvezne minimalne javne usluge umanjit će se na mjesečnom računu za 5,00 eur (slovima: pet eura) bez PDV-a, sve dok uredno provodi kompostiranje biootpada. Smatrat će se da korisnik uredno provodi kompostiranje biootpada ako je u Izjavi naveo da posjeduje vlastiti komposter te da želi kompostirati biootpad. Ako se tijekom nadzora utvrdi da korisnik ne koristi komposter ili da je bacio biootpad koji se može kompostirati u spremnik za drugu vrstu komunalnog otpada, korisnik nema pravo na umanjenje cijene obvezne minimalne javne usluge.
(8) Cijena obvezne minimalne javne usluge za korisnike koji kompostiraju otpad jedinstvena je za sve korisnike razvrstane u kategoriju korisnika kućanstvo, te za sve korisnike obvezne minimalne javne usluge razvrstane u kategoriju korisnika koji nije kućanstvo, prema sljedećoj tablici:



Tablica 2.
	Kategorija Korisnika usluge
	Umanjenje cijene obvezne minimalne javne usluge (u eurima)
	Cijena obvezne minimalne javne usluge za korisnike koji kompostiraju biootpad (u eurima)

	Kućanstvo
	5,65
	20,45

	Nije kućanstvo
	5,65
	28,25



U cijenu usluge uključen je PDV od 13%.


U članku 20. stavku 11. Tablica 3. mijenja se i glasi:

Tablica 3.
	Kategorija Korisnika usluge
	Cijena obvezne minimalne javne usluge
	Iznos sufinanciranja obavezne minimalne javne usluge (u eur/ %)
	Cijena obvezne minimalne javne usluge uz sufinanciranje Općine

	Korisnici zajamčene minimalne naknade
	20,45 eura
	20,45 eura / 100 %
	
             0,00 eura

	Staračka kućanstva
	20,45 eura
	10,22 eura / 50%
	10,22 eura

	Samačka
kućanstva
	20,45 eura
	        6,14 eura / 30%
	14,32 eura



U cijenu usluge uključen je PDV od 13%.

Članak 2.

Članak 21. stavak 1.  Odluke  mijenja se i glasi:

(1) Ugovornu kaznu određenu ovom Odlukom korisnik javne usluge dužan je platiti davatelju javne usluge u slučaju kad je postupio protivno Ugovoru. U nastavku se određuju situacije u kojima se smatra da je korisnik javne usluge postupio protivno Ugovoru i iznos ugovorne kazne u pojedinom slučaju:  
1. kad u Izjavi o korištenju javne usluge ili zahtjevu za izmjenu Izjave unese lažne podatke (30,00 eur); 
2. kad ne predaje otpad davatelju javne usluge (ne zaduži spremnik za miješani komunalni otpad i/ili izjavljuje da trajno ne koristi nekretninu), a na temelju podataka očitanja mjernih uređaja za potrošnju električne energije, plina, pitke vode ili na drugi način davatelj javne usluge nepobitno utvrdi da korisnik javne usluge ipak koristi nekretninu (40,00 eur); 
3. kad odlaže otpad pored spremnika ne koristeći odgovarajuće vrećice s logotipom davatelja javne usluge (30,00 eur); 
4. kad u spremnik za reciklabilni otpad odlaže otpad druge vrste od one koja se smije odlagati u taj spremnik sukladno dobivenim uputama (40,00 eur); 
5. kad u spremnik za miješani komunalni otpad ili u spremnik za biootpad odlaže opasne tvari, problematični otpad ili otpad koji se može reciklirati, a koji nije prikladan za odlaganje u spremnik za biootpad, odnosno spremnik za miješani komunalni otpad (40,00 eur); 
6. kad ošteti ili uništi spremnik za otpad (50,00 eur); 
7. kad odjavi javnu uslugu, a dokazano je da se nekretnina koristi; ili nekretnina se ne koristi, a nije dostavljen dokaz – obračun potrošnje vode ili obračun električne energije odabranog isporučitelja (50,00 eur); 



Članak 3.

	Ova Izmjena Odluke stupa na snagu osmog dana od dana objave u „Glasniku Zagrebačke županije “

KLASA:
URBROJ:
U Stupniku,
                                                                                                                      	  
                                                                                                           Općinsko vijeće
                                                                                                           Predsjednik
                                                                                                          Saša Tomečak

